b885421c1ea2e2a28120886d71b69e98
Ποιά η διαφορά μεταξύ ρετινόλης και ρετινοειδή;
matakia.gr
2021.04
Τα **ρετινοειδή** αποτελούν έναν γενικευμένο ορισμό, που αφορά σε όλα τα παράγωγα της βιταμίνης Α. Είναι ενεργά στοιχεία χημικά και κάποια από αυτά είναι…


* **Παλμιτικός εστέρας του ρετινοικού οξέος και οξεικός εστέρας του ρετινοικού οξέος,** μια ήπια μορφή βιταμίνης Α, που το δέρμα είναι ευπροσάρμοστο σε αυτήν.
* **Ρετιναλδεύδη/Ρετινάλη,** μορφή βιταμίνης Α, θεωρείται ένα μεταβολικό βήμα μακριά από το ρετινοϊκό οξύ και χρησιμοποιείται τοπικά στο δέρμα.
* **retin a…**
* **Τretinoin:** Χρησιμοποιείται στην φωτογήρανση και στην ακμή.
* **isotretinoin:** Χρησιμοποιείται στις πιο δύσκολες περιπτώσεις ακμής, όπως στην [ροδόχρο ακμή](https://www.matakia.gr/ygeia-prosopou/rodoxrous-akmi-rosacea/), στην κυστική και στην πυώδη ιδρωταδενίτιδα.
* **retinol-retinaldehyde:** Χρησιμοποιείται σε μια μεγαλύτερη ποικιλία καλλυντικών προϊόντων, όπως ρετινόλη **0,15% – 0,3%** και ρετιναλδεΰδη
**0,05%.**


Τα ρετινοειδή έχουν χρησιμοποιηθεί για πολλές επιπλέον παθήσεις, όπως είναι, ο ομαλός λειχήνας, οι μυρμηκιές, οι μελαγχρωστικές βλάβες κ.α.


**Προσοχή.** Έρευνες απέδειξαν ότι χρειάζεται 1 μήνας περίπου μέχρι τα επιδερμικά κύτταρα να συνηθίσουν το ρετινοϊκό οξύ.


0ef1fd59470ada5adaadcea987d13a82
Τι πρέπει να προσέχετε κατά την χρήση ρετινόλης;
matakia.gr
2021.04

Τη ρετινόλη μπορείτε να την χρησιμοποιείτε καθ’ όλη τη διάρκεια του έτους χωρίς να φοβάστε για ενδεχόμενους κινδύνους, όπως οι αλλεργικές αντιδράσεις, η φωτοτοξικότητα και οι
[φωτοευαισθησία](https://www.matakia.gr/ygeia-mation/photophobia/). Παρόλα αυτά θα πρέπει να θυμάστε πως είναι μια ιδιαιτέρως ευαίσθητη ουσία, που αλλοιώνεται εύκολα. Οι συσκευασίες θα
πρέπει να είναι σκούρες και ειδικά επεξεργασμένες σε σωληνάριο και να μην έρχονται σε επαφή με το φως, τον αέρα και την υγρασία.




Τα προϊόντα ομορφιάς που περιέχουν ρετινόλη μπορούν να μπουν στην καθημερινότητά σας και να σας αλλάξουν την παλιά σας ταλαιπωρημένη και γερασμένη εμφάνιση, δίνοντας στη θέση της μία όψη πιο
ανανεωμένη και αναζωογονημένη.



Ένα προϊόν με ρετινοϊκό οξύ όμως μπορεί και να μην **ενδείκνυνται για όλους τους τύπους δέρματος.** 


* Οιυπέρ- ευαίσθητες επιδερμίδες, ενδέχεται να μην μπορούν να αντέξουν την ουσία και να εμφανίσουν σημάδια ερυθρότητας ή και ξεφλουδίσματος.
* Για τις ευαίσθητες επιδερμίδες είναι προτιμότερη η χρήση μιας κρέμας ρετινόλης για να μην εισέρχεται μέσα στο δέρμα, αλλά να παραμένει στην επιφάνεια.
* Όσοι έχετε τάσεις ατοπικής δερματίτιδας ή ροδόχρου νόσου, όσοι πάσχετε από έκζεμα ή ψωρίαση το ρετινοϊκό οξύ μπορεί να σας ερεθίσει επιπλέον.
* Οι γυναίκες με ξηρές επιδερμίδες, θα ήτανπιο συνετό να χρησιμοποιούν προϊόντα με ρετινόλη σε μορφή λοσιόν ή τέλος πάντων σε πιο λεπτόρρευστη σύσταση. Κι αμέσως μετά να χρησιμοποιούν την
ενυδατική τους κρέμα προσώπου.
* Οι λιπαρές επιδερμίδες, ίσως είναι καλύτερο να χρησιμοποιούν ένα σέρουμ ή μία κρέμα προσώπου που θα εισχωρεί στα πιο βαθιά στρώματα του δέρματος.
* Η υπέρμετρη χρήση ρετινόλης, μπορεί να προκαλέσει έντονους ερεθισμούς στο δέρμα και ζημιά στους αδένες που έχουν σχέση με το ph και τη λιπαρότητα κι αυτό να οδηγήσει σε ξηροδερμίες.
* Η χρήση ρετινόλης σε συνδυασμό με την έκθεση της επιδερμίδας στον ήλιο είναι πιο πιθανό κι εύκολο να προκαλέσει ακόμη κι εγκαύματα στο δέρμα. Άλλες μελέτες βέβαια υποστήριξαν ότι δεν παίζουν
ρόλο τα ρετινοειδή σε τέτοια προβλήματα. Όπως και να έχει μπορείτε να κάνετε χρήση προϊόντων ρετινόλης κατά τη διάρκεια των καλοκαιρινών μηνών, χρησιμοποιώντας όμως πάντα [αντηλιακό με υψηλό δείκτη προστασίας](https://www.matakia.gr/odigos-agoras/proionta-prosopo/antiliaka-prosopou/), φορώντας γυαλιά ηλίου και καπέλο και αποφεύγοντας όσο είναι δυνατό τις ώρες αιχμής.
* Η ρετινόλη, σε όλες τις μορφές της απαγορεύεται να χρησιμοποιείται σε όλη τη διάρκεια της εγκυμοσύνης και του θηλασμού.
* Οι ειδικοί προβλέπουν ότι μια μικρή ποσότητα ρετινόλης σε μέγεθος μπιζελιού είναι αρκετή για όλο το πρόσωπο.
